**«Перуаш Кәрімұлы атындағы орта мектеп» КММ**



Мектепішілік мерекелік концерт

 Жауапты: А.Аренова

 М.Омарова

 Н.Тулендинова

2017-2018 оқу жылы

 (Күй ойнап тұрады. Бәйшешектер- бір топ қыздар музыка сазымен билейді)

 **/2 сынып қыздары /**

Осы хореографиялық композицияның фонында жүргізушілердің сөздері айтылып жатады.)

**І ж:**Анамыз-қара жер, Атамыз- көк аспан, Адамзат ұрпағы, мына біз- осы екеуінің ортасында жаратылыппыз.

**ІІ ж:** Жер- мәңгі! Ел де мәңгі! Кеудесі түкті жер-ана тартқан тіршілік жаңарады, жаңғырады, бірақ жоғалмайды.

**І ж:** Әуезі ән, жаны раушан, күй жүрегі,

Шел басқан сезімді де идіреді.

Келгенде ұлы наурыз мерекесі,

Гүл майысып, аспанымда күн күледі.

*(Буырқанған күйдің ырғағымен сахнаның екі жағынан дүниенің жарығы* ***Күн мен Ай*** *бір-біріне қарама-қарсы қозғала бастайды да, тепе-теңдік белгісі ретінде бір-бірінің қолдарынан ұстап, айналады. Осы кезде өзінің кульминациясына жеткен әуен найзағайдың үнімен қосылып жарылыс береді. Сахнаның сыртынан хлопушка атылады) / Диана,Тамирис/*

**І ж:** Бүгін Ай мен Күн теңеліп, жер бетіне жақсылық ұялаған күн.

**ІІ ж:** Бүгін- көк құт көзін ашқан күн. Бүгін жаңа жылдың жерге түскен күні.

**І ж:** Бүгін береке мен бірліктің, игілік пен теңдіктің туын көтерген Наурыздың туған күні.

**ІІ ж:** Ендеше, наурыздың қадамы құтты болсын, Бейбітшілік жылы болсын.

(*Әсерлі әуеннің фонында дарақ ағашының қасына таянып, жүргізуші ақ орамал байлайды.)*

**І ж:** *(орамал байлап жатқанда оқиды)*

Гүл мереке үйге толсын,

Сүт-береке, айран-құт,

«Наурызыңа құтты болсын!»-демекші ,өзінің ақ тілегін білдіру үшін құттықтау сөзді директордың оқу ісі жөніндегі орынбасары Мусина Баян Орынбасарқызына береміз.

**ІІ ж:** Наурызды тәңір бізге нәсіп еткен,

Мейірін танысын деп тасып өткен.

Наурыз сән-салтанат, ұлттық рух,

Бақытты наурызы бар халқым неткен!(*Ортаға екі қыз шығып шашу шашады) / 10 сынып/*

**І ж:**Қашанда құт-береке орнасын деп,

Тойларда шашу шашу – салты елімнің.

Уа, халайық теріп ал, шашуды,

Қабыл қылсын халқымның ақ тілеуін.

**ІІ ж:** Шашу! Шашу! Көп шашайық шашуды,

Ауғандай кеп аспаннан нөсер жаңбыр.

Уа, жамағат, жинап ал несібеңді,

Ырыздығың болсын сенің көл-көсір.*(ортаға қарақазанды екі жігіт көтеріп шығады, да сахнаның төріне орналастырады.) /Манас ,Айдын/*

**ІІ ж:**Қасиетті қара қазан-тіршіліктің тірегі,

Бір өзінен қуат алған барша жанның жүрегі.

Бір дастархан басында береке мол болсын деп,

Көп көжеден дәм татып, күшейтейік бірлікті*.(10 сыныптан 2 қыз қонақтарға наурыз көже таратады).*

***-Осы кезде 2сынып оқушылары «Қош, келдің Наурыз!»әнің орындайды.***

***-Содан кейін1 сынып оқушылары «Тұлпарым »әнің орындайды****.*

**І ж:** Адал аспан бұйырған,

Дәм татсын ел жиылған.

Бидай салдым көжеге,

Мол болсын деп биыл дән,

Тары салдым көжеге ,

Жентің көп болсын деп.

Күріш салдым көжеге,

Тойда палау болсын деп.

Сүт те қостым көжеге,

Ауыздан ақ кетпес деп

Аздап ет те қостым кеп,

Құтты қонақ болсын көп- деп арнайы дайындалған наурыз көжеден ауыз тиіңіздер.

***(Ән 6-сынып қыздары: «Құтты болсын Наурыз!»)***

**ІІ ж:** Халқымыздың мифологиялық аңыздары бойынша Наурыздың 22-сі күні түнгі 3-те даланы Қызыр баба аралайды. Жаңа күн табалдырықтан аттап, үйге енгенде «Жалғыз шала сәуле болмас»- деп жеті шырақ жағылып қойылады. Ыдыс атауларын «ырысқа» деп жеті түрлі тағамға толтырып қояды.

*(Ортаға қолына шырақ ұстаған шырақшы мен ана бірге шығады.)*

*/****Жансулу-ана, Аманжол-шырақшы/***

**Ана аластайды:** «О, құдайым, зарыға күткен жаңа жылым да келді. Жаңа жыл жарылқа, ескі жыл есірке. Менің ұрпақтарымды аман ет, пәле-жаладан сақтай көр.жамандық әрі кет, кет»

***/Қызыр баба шығады.Ана мен шырақшы тізелерін бүгіп сәлем жасайды./***

**Қызыр баба** */ Айдар 9сынып /:Көсегелерің көгерсін, айналайындар, мың алғыс асыл аналар!(кеудесіне қолын қойып, ілтипат білдіреді)*

-Ау, аман ба, жарандар!

Алтын таңға қараңдар.

Ерте жайнап таң атты,

Естіліп тұр шаттық ән.

Келе жатыр жылымыз,

Мейрамдаймыз мұны біз

Жас балаша нұрланып,

Жадырайды күніміз.(Қолын жайып, бата береді)

**Сұрасаң бата берейін,**

**Үстем болсын мерейің.**

**Ықыласпен қол жайсаң,**

**Ақ тілекті төгейін.**

**Ұлыс күні құтты болсын,**

**Ел іргесі мықты болсын**

**Баянды боп тыныштығың**

**Әнші құстар баққа қонсын,**

**Алтын табақ аққа толсын.**

**Көрсін ұрпақ қайырымды,**

**Бұлт шалмасын ай-күнімді,**

**Жаңа күнім жадырасын,**

**Төл көбейіп, жамырасын.**

**Бағы жанып кәрі-жастың**

**Басынан бақ арылмасын**

**Орындалып ойларымыз,**

**Тойға ұлассын тойларымыз! Әумин!**

Ұлыстың ұлы күнін тойлауды жалғастыра беріңдер. Ал біз мына шырақшы жігіт пен асыл анамен ұзақ жолға шығамыз. Келесі наурызда кездескенше!***(Алдымен Қызыр баба, артынан ана, соңынан шырақшы кетеді)***

**І ж** наурыз күні атқа мінген жігіттер ел аралап жарапазан айтқан.Игі тілекпен індетіп келген жігіттерге шапан жауып, белдеріне жібек орамал таққан. Ендеше келесі кезекті жарапазан айтушы балаларға берейік. / **5сынып оқушылары/**

**1-бала:** Айтамын жарапазан ел жағалай,

Көкала үйрек ұшар көл жағалай, ой- халқым-ай

Ұлдарың батыл болып өссін деймін,

Қыздарың мұратына жетсін деймін, ой-халқым-ай

Жай тұрған жан қалмасын, жас-кәріміз,

Ән айтып, күй шертілсін

Би билейік бәріміз,

Жарқыраған нұрлы наурыз, Нұрлы наурыз,Жаса, наурыз!

**2-бала:**Айтамыз жарапазан есігіңе,

Ұл берсін пайғамбардай бесігіңе, ой, халқым-ай

Береке бірлік орнап отбасыңа,

Жыл болсын құтты сенің несібеңе, ой, халқым-ай

Жай тұрған жан қалмасын, жас-кәріміз,

Ән айтып, күй шертілсін

Би билейік бәріміз,

Жарқыраған нұрлы наурыз, Нұрлы наурыз,Жаса, наурыз!

**3-бала:**Айтамыз жарапазан еліңізге,

Байлаңыз парша орамал белімізге, ой, халқым-ай

Байланса парша орамал белімізге,

Қайтамыз мақтай, мақтай елімізге, ой, халқым-ай

Жай тұрған жан қалмасын, жас-кәріміз,

Ән айтып, күй шертілсін

Би билейік бәріміз,

Жарқыраған нұрлы наурыз, Нұрлы наурыз,Жаса, наурыз!

**4-бала:**Айтамыз жарапазан ауылыңа,

Бақ қонсын бар мұсылман қауымына, ой, халқым-ай

Береке-құт әкелсін наурыз көктем,

Жаз жайлау қарық болсын сауыныңа, ой, халқым-ай

Жай тұрған жан қалмасын, жас-кәріміз,

Ән айтып, күй шертілсін

Би билейік бәріміз,

Жарқыраған нұрлы наурыз, Нұрлы наурыз,Жаса, наурыз!

**5-бала:**Айтамыз жарапазан отбасыңа,

Тілейміз денсаулықты бас-басыңа, ой , халқым-ай

Тілесек денсаулықты бас-басыңа,

Амандық келер әр күн отбасыңа, ой, халқым-ай

Жай тұрған жан қалмасын, жас-кәріміз,

Ән айтып, күй шертілсін

Би билейік бәріміз,

Жарқыраған нұрлы наурыз, Нұрлы наурыз,Жаса, наурыз!

**ІІ ж:**Жүріңдер наурыз тойға басып аяқ

Қалыс адам болмасын некен саяқ.

Ән шырқап, би билейік, қауым болып,

Тұрмайтын уақыт келді өнерді аяп.

**І ж:** Наурыз күні адамдар үй аралап, дастархандағы дәмді тағамдардан ауыз тиіп, ән салып, би билеп, көңіл көтерген. Біз де бүгін әр ауылдың өнерлерін тамашалап, наурызды тойлауға қандай дайындықпен келгендігін бақыламақпыз. Бүгінгі мерекеге мектебіміздің өнерпаздары келіп отыр. **( 8 сынып биі)**

**ІІ ж:**Енді ортаны баршаңызға ашайық,

Көрерменге жырдан шашу шашайық,

Ән мен күйді, жыр мен биді шалқытып,

Өнерлермен інжу-маржан шашайық

«\_\_\_\_\_\_\_\_\_\_\_\_\_\_» ауылынан келген әншілерді ортаға шақырайық **( 5 сыныптың әні: «Ауылдағы мереке»)**

**ІІ ж:**Енді ортаны ашып көңілді биге кезек берейік. «\_\_\_\_\_\_\_\_\_\_\_\_\_\_» ауылынан келіп отырған бишілерді ортаға шақырайық.

**(2сыныптың биі)**

**І ж:**Наурыз-ежелден келе жатқан мейрам. Бұл күні- аспан денелері өздерінің ең бастапқы нүктелеріне келіп, күн мен түн теңеліп, жер үстіне шаттық пен бейбітшілік орнайтын күн.Жер бетіне жақсылық ұялап, Самарқанның көк тасы еріген күн. Ендеше бұл қасиетті күні күңіл көтермей отырғанымыз жарамас. Енді алдарыңызға «\_\_\_\_\_\_\_\_\_\_\_\_\_\_» ауылының бишілерін шақырамыз. Қол соғып, қарсы алыңыздар!

**(10 сынып )**

**І ж:**балалар мен сіздерге бір сұрақ қойғым келіп тұр. Наурызды неге «Әз Наурыз» деп атайды. «Әз» деген не мағына беретінін білесіңдер ме?

(көрермендер жауап береді. Соңынан өзі айтады)

Халқымыздың ертедегі таным-нанымы бойынша күн мен түн тепе-теңдікке жеткен кезде аспанды жарып бір ғажайып гуіл естіледі. Сол үнді «әз» деп атаған. Наурыз біздің сағат бойынша түнгі үште келеді.

**ІІ ж**: енді не тұрыс? Ортаға келесі өнерпаздарымызды шақырайық. «\_\_\_\_\_\_\_\_\_\_\_\_\_\_» ауылынан келген жезтаңдай әншіміз Сулейменова Дильназды ортаға шақырайық.

**І ж:**Наурызға қатысты ырым-тыйымдар да бар екен, балалар. Мен солардың бір екеуімен таныстырып өтейін.

Наурыз мейрамында мал сойылмайды, қан шығарылмайды. «Өсер төлге, көбейер малға кесірі тиеді, мал басы кемиді» деген тыйым бар. Сонымен бірге наурыз күні шаш, тырнақ алмайды, кір жумайды, жолға шықпайды, құрылыс бастамайды, мылтық атпайды, қақпан құрмайды, тұзақ салмайды. Бұл күн- тіршілік әлемінің тойы.Ұлттық дәстүрімізді дәріптейтін күн.Ал балалар болса, асық ойынын қыздырады.Ендеше тойымызды әрі жалғастырайық. Алдарыңызда «ханталапай » ойынымен «\_\_\_\_\_\_\_\_\_\_\_\_\_\_» ауылының балаларын шақырамыз. **(7сынып ұлдары)**

**ІІ ж:** Наурыз қайта оралды, аты да аңыз,

Сұрамаймыз алғыс та, ақы да біз.

Үй дастархан, даламыз, сахнамыз,

Ұлы мейрам наурызға шақырамыз - деп әсем әнді тамашалауға шақырамыз.

« Қазақ дастарханы » . «Біржан сал» ауылының әншілерін ортаға шақырамыз **(4сынып)**

**І ж**: «Біржан сал» ауылының бишілерінің орындауындағы қазақ биін қабыл алыңыздар.**(Даярлық тобы)**

**ІІ ж:** Наурызды тәңір бізге нәсіп еткен,

Мейірім тасысын деп жасып өткен

Наурыз- сән- салтанат ұлттық рух,

Бақытты наурызы бар халқы неткен.

**І ж**:Наурыз құтты болсын,

Деніміз сау, мықты болсын.

Барлық халық бақытты болсын,

Көріскенше күн жақсы болсын!

Құрметті ата-аналар!  Осымен бүгінгі мерекеміз аяқталды, келгендеріңізге көп рахмет.

Барлығыңызды ата-аналар ұйымдастырған мерекелік дастарханға шақырамыз!